title: Odporúčanie pre rozhodnutie Rady o existencii nadmerného deficitu v Spojenom kráľovstve

text:
     SK

SK        SK
 ---pagebreak---       KOMISIA EURÓPSKYCH SPOLOČENSTIEV

                                     Brusel, 2.7.2008
                                     SEK(2008) 2201 v konečnom znení

                        Odporúčanie pre

                   ROZHODNUTIE RADY

     o existencii nadmerného deficitu v Spojenom kráľovstve

                     (predložená Komisiou)

SK                                                                     SK
 ---pagebreak---                                           DÔVODOVÁ SPRÁVA

     V článku 104 Zmluvy sa ustanovuje postup pri nadmernom deficite s cieľom zabezpečiť, aby
     členské štáty predchádzali nadmernému deficitu verejných financií, alebo aby v prípade jeho
     vzniku zabezpečili korekciu. Postup pri nadmernom deficite sa ďalej upravuje v nariadení
     Rady (ES) č. 1467/97 „o urýchľovaní a objasňovaní vykonania postupu pri nadmernom
     schodku“1, ktoré je súčasťou Paktu stability a rastu. Zatiaľ však čo väčšina ustanovení platí
     pre Spojené kráľovstvo v rovnakom rozsahu ako pre ostatné krajiny, ktoré nie sú členmi
     eurozóny, v článku 5 protokolu o určitých ustanoveniach vzťahujúcich sa na Spojené
     kráľovstvo sa uvádza, že povinnosť podľa článku 104 ods. 1 Zmluvy predchádzať
     nadmernému deficitu verejných financií sa nevzťahuje na Spojené kráľovstvo, pokiaľ sa
     nedostane do tretej etapy hospodárskej a menovej únie2. Namiesto toho sa má Spojené
     kráľovstvo v druhej etape hospodárskej a menovej únie podľa článku 116 ods. 4 Zmluvy
     „snažiť predchádzať nadmernému deficitu“. Postup pri nadmernom deficite sa voči
     Spojenému kráľovstvu uplatňuje na základe finančného roka (od apríla do marca).

     Koncom 90–tych rokov sa Spojené kráľovstvo vo veľkom rozsahu snažilo o fiškálnu
     konsolidáciu, čo viedlo k zlepšeniu salda verejných financií. Deficit HDP vo výške 3,8 % v
     roku 1996–1997 sa zmenil na prebytok vo výške 1,3 % v roku 1999–2000. Klesol aj hrubý
     dlh verejných financií z vyše 50 % HDP v roku 1996–1997 na 36,8 % v roku 2002–2003.
     Vláda potom prijala voľnejšiu fiškálnu politiku, predovšetkým v dôsledku explicitného cieľa
     politiky zvýšiť výdavky na verejné služby. Následkom toho sa zmenilo saldo verejných
     financií z prebytku koncom 90–tych rokov na deficit vo výške 3,2 % HDP v roku 2003–2004
     a 3,5 % v roku 2004–2005. Keďže produkčná medzera počas tohto obdobia ostala pozitívna,
     zodpovedá to zhoršeniu štrukturálneho salda o 4 ¾ percentuálnych bodov HDP3 od roku
     1999–2000 do roku 2004–2005. Počas týchto rokov sa pomer výdavkov verejných financií k
     HDP zvýšil približne o 4,5 percentuálnych bodov na 43,2 %, pričom tvorba hrubého fixného
     kapitálu verejných financií sa zvýšila z 1,3 % HDP na 1,8 %. Prijatím správy podľa článku
     104 ods. 3 iniciovala Komisia 21. septembra 2005 uplatňovanie postupu pri nadmernom
     deficite pre Spojené kráľovstvo a 24. januára 2006 rozhodla Rada o existencii nadmerného
     deficitu v Spojenom kráľovstve. Rozpočtová pozícia sa zlepšila v rokoch 2005–2006 a 2006–
     2007, pričom celkový deficit v poslednom uvedenom roku sa znížil na 2,6 % HDP.
     Vzhľadom na konečný deficit v roku 2006–2007 a prognózu z jari 2007 schválila Komisia 12.
     septembra 2007 odporúčanie pre rozhodnutie Rady, ktorým sa zrušuje uplatňovanie postupu
     pri nadmernom deficite voči Spojenému kráľovstvu. Dňa 9. októbra 2007 ECOFIN rozhodol
     o zrušení postupu pri nadmernom deficite v súlade s článkom 104 ods. 12 Zmluvy.

     V priebehu roku 2007–2008 bol zaznamenaný slabý rast príjmov, najmä z dôvodu vrátenia
     väčšieho objemu daní z príjmu právnických osôb, ktoré boli zaplatené v predchádzajúcich
     rokoch a takisto z dôvodu nižších príjmov z ťažby ropy a zemného plynu, čo viedlo k
     zhoršeniu rozpočtovej pozície Spojeného kráľovstva. V prognóze, ktorú vypracovali na jar
     2008 útvary Komisie, ako aj na základe údajov, ktoré Spojené kráľovstvo nahlásilo v marci

     1
            Ú. v. EÚ L 209, 2.8.1997, s. 6. Nariadenie zmenené a doplnené nariadením (ES) č. 1056/2005 (Ú. v.
            EÚ L 174, 7.7.2005, s. 5). Zohľadňuje sa aj stanovisko Hospodárskeho a finančného výboru k
            „Špecifikáciám implementácie Paktu stability a rastu a usmerneniam k forme a obsahu programov
            stability a konvergenčných programov“ schválené radou ECOFIN 11. októbra 2005.
     2
            http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML.
     3
            Podľa odhadov útvarov Komisie, pri ktorých sa uplatnila bežná metóda odhadu produkčných medzier.

SK                                                     2                                                        SK
 ---pagebreak---      20084, sa odhad deficitu na rok 2007–2008 zvýšil na 2,9 % HDP. Na obdobie rokov 2007–
     2008 sa opäť odhadovala procyklická fiškálna politika. Štrukturálny deficit sa v rámci stále
     výhodného ekonomického vývoja zhoršil o ¼ % HDP5.

     Podľa údajov, ktoré úrady Spojeného kráľovstva notifikovali v rámci postupu pri nadmernom
     deficite v marci 20086, plánovaný deficit verejných financií v Spojenom kráľovstve
     na finančný rok 2008–2009 má dosiahnuť 3,2 % HDP, teda by prekročil referenčnú hodnotu 3
     % HDP. Tento pomer sa zhoduje s pomerom uverejneným v rozpočte Spojeného kráľovstva z
     marca 2008. Následné vyhlásenie z 13. mája, ktorým sa znížila daň z príjmu fyzických osôb
     na finančný rok 2008–2009, financovaná ďalšími úvermi, malo za nezmenených ostatných
     podmienok za následok zvýšenie plánovanej miery deficitu o 0,2 percentuálneho bodu7 v
     porovnaní s pomerom uvedeným v notifikácii. Údaje o deficite na finančný rok 2008–2009
     uvedené v notifikácii poskytujú evidentný dôkaz o plánovanom nadmernom deficite v
     Spojenom kráľovstve v zmysle Zmluvy a Paktu stability a rastu, kým novšie vyhlásenie
     predstavuje doplňujúci dôkaz. Komisia preto 11. júna 2008 prijala správu podľa článku 104
     ods. 3 Zmluvy, v ktorej posudzuje plnenie požiadaviek Zmluvy, pokiaľ ide o kritériá deficitu
     a dlhu.

     Podľa správy sa plánovaný deficit na rok 2008–2009 v rámci notifikácie z marca 2008, hoci
     prekračoval referenčnú hodnotu 3 % HDP stanovenú v Zmluve, k tejto referenčnej hodnote
     približoval. Prekročenie referenčnej hodnoty 3 % HDP nebolo výnimočné. Nebolo dôsledkom
     mimoriadnej udalosti mimo kontroly orgánov Spojeného kráľovstva, ani dôsledkom
     výrazného hospodárskeho poklesu. Podľa prognózy, ktorú vypracovali na jar 2008 útvary
     Komisie, sa v rokoch 2008 a 2009 predpokladá spomalenie rastu Spojeného kráľovstva na
     úrovni ročných sadzieb, ktorá nedosahuje potenciál. Napriek tomu sa očakáva, že ročná miera
     rastu HDP by mala v roku 2008 dosiahnuť 1,7 % a v roku 2009 1,6 %. Pokiaľ ide o aspekt
     dočasného charakteru, útvary Komisie očakávajú, že deficit v roku 2009–2010 zostane na

     4
            Na základe údajov, ktoré notifikovalo Spojené kráľovstvo v marci 2008 sa naznačuje na rok 2007–2008
            deficit verejných financií vo výške 2,8 % HDP. Útvary Komisie však zvýšili údaje týkajúce sa ročného
            objemu čistých pôžičiek vlády v porovnaní s údajmi Spojeného kráľovstva o 1 mld. GBP s cieľom
            zabezpečiť konzistenciu záznamov o príjmoch z predaja licencií UMTS. Tým sa zvýši miera deficitu v
            roku 2007–2008 na 2,9 % HDP.
     5
            Predbežné údaje o sektore verejných financií na máj 2008, ktoré boli uverejnené 19. júna 2008 a údaje o
            národných účtoch uverejnené 27. júna 2008 naznačujú na základe postupu pri nadmernom deficite
            celkový deficit verejných financií v roku 2007–2008 na úrovni 2,8 % HDP, čo je o 0,1 percentuálneho
            bodu menej ako bol odhad štátneho rozpočtu na rok 2008 a jarnej prognózy. Dôvodom nečakane
            dobrého výsledku bola najmä úprava vtedy uverejnených ukazovateľov aktuálnych verejných výdavkov
            smerom nadol, čo za rovnakých podmienok naznačuje aj o 0,1 % HDP nižší štrukturálny deficit v roku
            2007–2008. Za predpokladu pokračovania v nezmenenej politike sa v prognóze z jari 2008 vychádza z
            toho, že vláda dodrží necyklické plány primárnych výdavkov ohlásené v štátnom rozpočte na rok 2008,
            ktoré nepredstavujú vlastne žiadnu zmenu oproti plánom v Súhrnnom prehľade výdavkov
            („Comprehensive Spending Review“) na rok 2007. Nižšie rezortné výdavky v roku 2007–2008 by sa
            neodrazili vo výdavkoch plánovaných na roky 2008–2009 a 2009–2010, keďže v rámci Súhrnného
            prehľadu výdavkov na rok 2007 boli stanovené obmedzenia rezortných výdavkov na tieto roky. V rámci
            takzvanej koncoročnej flexibility majú rezorty možnosť preniesť svoje nespotrebované pridelené
            výdavky z jedného roka do druhého.
     6
            Podľa ustanovení nariadenia Rady (ES) č. 3605/93 musia členské štáty Komisii dvakrát v roku oznámiť
            plánovanú a skutočnú úroveň deficitu a dlhu verejných financií. Najnovšie oznámenie Grécka je k
            dispozícii na:
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     7
            Vo vyhlásení vlády Spojeného kráľovstva o dani z príjmov, ktoré bolo uverejnené 13. mája 2008, sa
            uvádzali náklady na zníženie daní z príjmov v roku 2008–2009 vo výške 2,7 mld. GBP, čo by podľa
            odhadov Komisie zodpovedalo 0,2 % HDP.

SK                                                        3                                                           SK
 ---pagebreak---      úrovni vyššej ako 3 %, pričom sa slabý hospodársky vývoj premietne do nižšieho rastu
     príjmov. Vyhlásenie vlády z 13. mája 2008 nezaväzuje vládu k tomu, aby predĺžila na rok
     2009–2010 tú istú kompenzáciu, ktorú poskytla v roku 2008–2009.8 Predsa len to prináša
     riziko prekročenia povoleného deficitu v roku 2009–2010 v porovnaní s rozpočtovými plánmi
     z marca 2008 s podobným účinkom za rovnakých podmienok aj na jarnú predpoveď.

     Dlhový pomer verejných financií zostáva dostatočne nízko pod referenčnou hodnotou 60 %
     (marcové údaje na účely postupu pri nadmernom deficite vykazujú pomer na úrovni 43 %
     HDP9 vo finančnom roku 2007–2008), hoci sa na rok 2009–2010 odhaduje jeho zvýšenie.

     V súlade s ustanoveniami Zmluvy a Paktu stability a rastu Komisia vo svojej správe
     analyzovala aj všetky „ostatné relevantné faktory“. Podľa Paktu stability a rastu môžu byť
     v jednotlivých fázach vedúcich k rozhodnutiu o existencii nadmerného deficitu tieto faktory
     zohľadnené, len ak je v plnom rozsahu splnená dvojitá podmienka – že deficit zostane na
     úrovni blízko referenčnej hodnoty a že prekročenie referenčnej hodnoty je dočasné. V tomto
     prípade táto dvojitá podmienka nie je splnená.

     Z analýzy Komisie je preto zrejmé, že nebolo splnené kritérium deficitu v súlade so Zmluvou,
     pričom kritérium dlhu splnené bolo.

     V článku 104 ods. 4 Zmluvy sa uvádza, že „výbor stanovený v článku 114 (t. j. Hospodársky
     a finančný výbor) vypracuje stanovisko k správe Komisie“. Výbor vydal svoje stanovisko 25.
     júna 2008; toto stanovisko sa zhoduje s hodnotením, ktoré uviedla Komisia vo svojej správe a
     potvrdzuje, že prekročenie referenčnej hodnoty sa nemôže považovať za výnimočné alebo
     dočasné.

     Vzhľadom na svoju správu a so zreteľom na stanovisko Hospodárskeho a finančného výboru
     je Komisia toho názoru, že v Spojenom kráľovstve existuje nadmerný deficit. Toto stanovisko
     prijaté Komisiou 2. júla 2008 sa týmto v súlade s článkom 104 ods. 5 Zmluvy predkladá
     Rade. Komisia odporúča, aby Rada rozhodla v zmysle tohto stanoviska v súlade s článkom
     104 ods. 6.

     Komisia okrem toho Rade predkladá odporúčanie pre odporúčanie Rady určené Spojenému
     kráľovstvu s cieľom odstrániť nadmerný deficit v súlade s článkom 104 ods. 7 Zmluvy. V
     nariadení Rady (ES) č. 1467/97 sa uvádza, že v odporúčaní Rady by sa mal „stanoviť
     hraničný termín na korekciu nadmerného schodku, ktorá, pokiaľ nejde o zvláštny prípad, má
     byť ukončená v nasledujúcom roku po jeho identifikovaní. Rada vo svojom odporúčaní
     vyžaduje od členského štátu, aby dosiahol minimálne ročné zlepšenie svojich cyklicky
     upravených zostatkov očistených od jednorazových alebo dočasných opatrení na referenčnej
     úrovni 0,5 % HDP, aby sa zaistilo dosiahnutie korekcie nadmerného schodku do konečného
     termínu stanoveného v odporúčaní“.

     V prípade Spojeného kráľovstva sa na základe celkového posúdenia faktorov uvedených v
     správe v súlade s článkom 104 ods. 3 nepredpokladá existencia zvláštnych okolností
     oprávňujúcich k odchýlke od štandardnej lehoty na korekciu deficitu. Zatiaľ čo sa v roku
     2008 a 2009 očakáva spomalenie rastu HDP v pomere k potenciálnej miere rastu, čo bude
     viesť k vzniku zápornej produkčnej medzery, očakáva sa, že rast HDP zostane v priebehu
     celého obdobia jarnej prognózy naďalej pozitívny, s ročnými mierami rastu presahujúcimi 1,5

     8
            Ďalšie vyhlásenia sa očakávajú v predrozpočtovej správe na jeseň 2008.
     9
            Používa sa upravený HDP pre nepriamo merané služby finančného sprostredkovania (FISIM).

SK                                                     4                                              SK
 ---pagebreak---      % v roku 2008 a 2009. S cieľom znížiť celkový deficit pod úroveň referenčnej hodnoty 3 %
     HDP v roku 2009–2010 by museli orgány Spojeného kráľovstva v roku 2009–2010 dosiahnuť
     štrukturálnu konsolidáciu, ktorá by bola aspoň rovnaká ako ročné zlepšenie HDP na úrovni
     0,5 % očakávané v súlade s článkom 3 ods. 4 nariadenia č. 1467/97. Lehota na korekciu
     nadmerného deficitu musí byť stanovená v súlade s uvedeným nariadením, čo znamená, že
     deficit by mal byť odstránený v nasledujúcom roku po jeho identifikovaní. V prípade
     Spojeného kráľovstva bol deficit zistený v roku 2008 na základe plánovaného deficitu
     presahujúceho referenčnú hodnotu 3 % HDP v roku 2008–2009.

     V tomto zmysle by sa na základe odporúčania mala náprava rozpočtu dokončiť najneskôr vo
     finančnom roku 2009–2010.

     Spojené kráľovstvo: Makroekonomické a rozpočtové trendy a
                                          2004–      2005–     2006–      2007–
                                          2005       2006      2007       2008             2008–2009                2009–2010
                                                                                Rozpočet                Rozpočet
                                                                                KOM                     KOM
                                                                                2008                    2008
     Skutočný HDP (zmena v %) b            3,3        1,8          2,9     3,0        1,7         2,0          1,6        2½
     Potenciálny HDP (zmena v %)
     b,c                                   2,7        2,7          2,8     2,7        2,4          2½          2,3        2½
     Produkčná       medzera      (%
                                           0,7        -0,1         0,0     0,4        -0,3        -0,6        -1,0        -0,6
     potenciálneho HDP) b,c
     Saldo verejných financií               3,5        3,1       2,6        2,9        3,3         3,2         3,3         2,8
     Primárne saldo                        -1,4       -1,0      -0,4       -0,7       -1,1        -1,2        -1,2        -0,8
     Jednorazové a ostatné dočasné
                                             -        0,3           -       -          -            -           -             -
     opatrenia
     Tvorba     hrubého      fixného
                                           1,8        0,6          1,8     1,9        2,0          2,0         1,9        2,0
     kapitálu
     Cyklicky upravené saldo c,d           -3,7       -3,0      -2,7       -3,0       -3,1        -2,9        -2,9        -2,6
     Cyklicky upravené primárne
                                           -1,7       -0,9      -0,6       -0,8       -0,9        -0,9        -0,8        -0,6
     saldo
     Štrukturálne saldo d,e                -3,7       -3,3      -2,7       -3,0       -3,1        -2,9        -2,9        -2,6
     Štrukturálne primárne saldo           -1,7       -1,2      -0,6       -0,8       -0,9        -0,9        -0,8        -0,6
     Poznámky:
     a
       Udáva sa v percentách HDP, pokiaľ nie je stanovené inak.
     b
       Údaje na základe kalendárneho roka. Údaje v stĺpci 2004-2005 sa vzťahujú na kalendárny rok 2004.
     c
       Potenciálny rast HDP, produkčné medzery a cyklicky upravené saldá pridelené rozpočtu na rok 2008 sa udávajú v
     prepočítanej podobe útvarmi Komisie na základe informácií v rozpočte.
     d
       Odhad cyklicky upraveného a štrukturálneho salda na rok 2007–2008 v rozpočte na rok 2008 (podľa prepočítaných údajov
     útvarmi Komisie) je 2,8% HDP.
     e
       Cyklicky upravené saldo s výnimkou jednorazových a ostatných dočasných opatrení.
     Zdroj: Prognózy Eurostatu a útvarov Komisie z jari 2008

SK                                                             5                                                                  SK
 ---pagebreak---                                                   Odporúčanie pre

                                            ROZHODNUTIE RADY

                         o existencii nadmerného deficitu v Spojenom kráľovstve

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva, najmä na jej článok 104 ods. 6,

     so zreteľom na odporúčanie Komisie,

     so zreteľom na vyjadrenie Spojeného kráľovstva,

     keďže:

     (1)      V článku 104 Zmluvy sa ustanovuje postup pri nadmernom deficite s cieľom
              zabezpečiť, aby členské štáty predchádzali nadmernému deficitu verejných financií,
              alebo aby v prípade jeho vzniku zabezpečili korekciu.

     (2)      Podľa bodu 5 protokolu o určitých ustanoveniach vzťahujúcich sa na Spojené
              kráľovstvo Veľkej Británie a Severného Írska povinnosť podľa článku 104 ods. 1
              Zmluvy predchádzať nadmernému deficitu verejných financií sa nevzťahuje na
              Spojené kráľovstvo, pokiaľ sa nedostane do tretej etapy hospodárskej a menovej
              únie10. V druhej etape hospodárskej a menovej únie sa od Spojeného kráľovstva podľa
              článku 116 ods. 4 Zmluvy vyžaduje, aby sa snažilo predchádzať nadmernému deficitu.

     (3)      Pakt stability a rastu sa zakladá na dosiahnutí cieľa zdravých verejných financií ako
              prostriedku na posilňovanie podmienok cenovej stability a silného udržateľného rastu
              smerujúceho k vytváraniu pracovných miest.

     (4)      Postup pri nadmernom deficite podľa článku 104 Zmluvy, objasnený v nariadení Rady
              (ES) č. 1467/97 o urýchľovaní a objasňovaní vykonania postupu pri nadmernom
              schodku11, ktorý je súčasťou Paktu stability a rastu, stanovuje prijatie rozhodnutia
              o existencii nadmerného deficitu. V protokole o postupe pri nadmernom deficite
              pripojenom k zmluve sa stanovujú ďalšie ustanovenia týkajúce sa implementácie
              postupu pri nadmernom deficite. V nariadení Rady (ES) č. 3605/9312 sa stanovujú
              podrobné pravidlá a definície pre uplatňovanie ustanovení uvedeného protokolu.

     (5)      V článku 104 ods. 5 Zmluvy sa vyžaduje, aby Komisia predložila Rade stanovisko, ak
              sa Komisia domnieva, že v členskom štáte existuje alebo by mohol vzniknúť

     10
              http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML.
     11
              Ú. v. ES L 209, 2.8.1997, s. 6. Nariadenie zmenené a doplnené nariadením (ES) č. 1056/2005 (Ú. v. EÚ
              L 174, 7.7.2005, s. 5).
     12
              Ú. v. ES L 332, 31.12.1993, s. 7. Nariadenie naposledy zmenené a doplnené nariadením (ES)
              č. 2103/2005 (Ú. v. EÚ L 337, 22.12.2005, s. 1).

SK                                                        6                                                          SK
 ---pagebreak---            nadmerný deficit. Vzhľadom na svoju správu podľa článku 104 ods. 3 Zmluvy a so
           zreteľom na stanovisko Hospodárskeho a finančného výboru podľa článku 104 ods. 4
           zmluvy Komisia dospela k záveru, že v Spojenom kráľovstve existuje nadmerný
           deficit. Komisia preto 2. júla 2008 predložila Rade takéto stanovisko týkajúce sa
           Spojeného kráľovstva.

     (6)   V článku 104 ods. 6 Zmluvy sa stanovuje, že Rada by mala zvážiť všetky vyjadrenia,
           ktoré si dotknutý členský štát želá urobiť po celkovom posúdení a pred rozhodnutím
           o tom, či existuje nadmerný deficit. V prípade Spojeného kráľovstva toto celkové
           posúdenie viedlo k nasledujúcim záverom.

     (7)   Koncom 90–tych rokov sa Spojené kráľovstvo vo veľkom rozsahu snažilo o fiškálnu
           konsolidáciu. Vláda potom prijala voľnejšiu fiškálnu politiku, predovšetkým v
           dôsledku explicitného cieľa politiky zvýšiť výdavky na verejné služby. Následkom
           toho sa zmenilo saldo verejných financií z prebytku koncom 90–tych rokov na deficit
           vo výške 3,2 % HDP v roku 2003–2004 a 3,5 % v roku 2004–2005. Keďže produkčná
           medzera počas tohto obdobia ostala pozitívna, zodpovedá to zhoršeniu štrukturálneho
           salda o 4 ¾ percentuálnych bodov HDP13 od roku 1999–2000 do roku 2004–2005.
           Prijatím správy podľa článku 104 ods. 3 iniciovala Komisia 21. septembra 2005
           uplatňovanie postupu pri nadmernom deficite pre Spojené kráľovstvo a 24. januára
           2006 rozhodla Rada o existencii nadmerného deficitu v Spojenom kráľovstve.
           Rozpočtová pozícia sa zlepšila v rokoch 2005–2006 a 2006–2007, pričom celkový
           deficit v poslednom uvedenom roku sa znížil na 2,6 % HDP. Vzhľadom na konečný
           deficit v roku 2006–2007 a prognózu z jari 2007 schválila Komisia 12. septembra
           2007 odporúčanie pre rozhodnutie Rady, ktorým sa zrušuje uplatňovanie postupu pri
           nadmernom deficite voči Spojenému kráľovstvu. 9. októbra 2007 ECOFIN rozhodol o
           zrušení postupu pri nadmernom deficite v súlade s článkom 104 ods. 12 Zmluvy.
     (8)   Podľa údajov, ktoré úrady Spojeného kráľovstva notifikovali v rámci postupu pri
           nadmernom deficite v marci 2008, plánovaný deficit verejných financií v Spojenom
           kráľovstve na finančný rok 2008–2009 má dosiahnuť 3,2 % HDP, teda by prekročil
           referenčnú hodnotu 3 % HDP. Tento pomer sa zhoduje s pomerom uverejneným v
           rozpočte Spojeného kráľovstva z marca 2008, v ktorom boli takisto predložené aj
           rozpočtové plány s odhadom deficitu vládnych financií na rok 2009–2010 vo výške
           2,8 % HDP. Údaj o deficite v roku 2009–2010 je nižší ako príslušný údaj v jarnej
           prognóze útvarov Komisie vo výške 3,3 % HDP, najmä v dôsledku rozdielu v
           očakávanom raste HDP v roku 2009–2010. V nadväznosti na uverejnenie rozpočtu na
           marec 2008 má vyhlásenie z 13. mája, ktorým sa znížila daň z príjmu fyzických osôb
           na finančný rok 2008–2009, financovaná ďalšími úvermi, za následok vyššie
           plánované pomery deficitu a dlhu v porovnaní s pomermi uvedenými v notifikácii. Za
           nezmenených ostatných podmienok to bude viesť k nárastu prognózy útvarov Komisie
           týkajúcej sa pomeru deficitu na rok 2008–2009 na približne 3,5 % HDP14. Hoci v
           zmysle notifikácie z marca 2008 sa plánovaný deficit na rok 2008–2009 nachádza nad
           referenčnou hodnotou 3 % HDP stanovenou v zmluve, približoval sa k tejto
           referenčnej hodnote. Prekročenie referenčnej hodnoty 3 % HDP nie je výnimočné. Nie

     13
           Podľa odhadov útvarov Komisie, pri ktorých sa uplatnila bežná metóda odhadu produkčných medzier.
     14
           Vo vyhlásení vlády o dani z príjmov uverejnenom 13. mája 2008 sa uvádzali náklady na zníženie dane z
           príjmov v roku 2008–2009na úrovni 2,7 mld. GBP, čo by podľa odhadov Komisie zodpovedalo 0,2 %
           HDP. Ak sa tento výsledok pripočíta k údaju o deficite z jarnej prognózy útvarov Komisie, výsledný
           deficit je 3,5 % HDP.

SK                                                     7                                                          SK
 ---pagebreak---             je dôsledkom mimoriadnej udalosti mimo kontroly orgánov Spojeného kráľovstva, ani
            dôsledkom výrazného hospodárskeho poklesu. Podľa prognózy, ktorú vypracovali na
            jar 2008 útvary Komisie, sa v rokoch 2008 a 2009 predpokladá spomalenie rastu
            Spojeného kráľovstva na úrovni ročných sadzieb, ktorá nedosahuje potenciál. Napriek
            tomu sa očakáva, že miera rastu HDP by mala v roku 2008 dosiahnuť 1,7 % a v roku
            2009 1,6 %. Vzhľadom na to, že útvary Komisie vychádzajú vo svojej prognóze pri
            zachovaní existujúcich politík z toho, že miera deficitu v roku 2009–2010 bude stále
            vyššia ako 3 % (na úrovni 3,3 %), ani prekročenie referenčnej hodnoty 3 % HDP sa
            nepovažuje za dočasné. To naznačuje, že požiadavka Zmluvy týkajúca sa kritéria
            deficitu nie je splnená.
     (9)    Dlhový pomer verejných financií zostáva dostatočne nízko pod referenčnou hodnotou
            60 % (marcové údaje na účely postupu pri nadmernom deficite vykazujú pomer na
            úrovni 43 % HDP15 vo finančnom roku 2007–2008), hoci sa na rok 2009–2010
            odhaduje jeho zvýšenie. Podľa prognózy útvarov Komisie dlhový pomer v roku
            2009/10 dosiahne približne 47½ % HDP.

     (10)   Podľa článku 2 ods. 4 nariadenia (ES) č. 1467/97 môžu byť v rozhodnutí Rady
            o existencii nadmerného deficitu podľa článku 104 ods. 6 zohľadnené „ostatné
            relevantné faktory“, len ak je v plnom rozsahu splnená dvojitá podmienka – že deficit
            zostane na úrovni blízko referenčnej hodnoty a že jeho prekročenie nad referenčnú
            hodnotu je dočasného charakteru. Preto sa v jednotlivých fázach vedúcich k tomuto
            rozhodnutiu tieto ostatné relevantné faktory nezohľadňujú,

     PRIJALA TOTO ROZHODNUTIE:

                                                  Článok 1

     Z celkového hodnotenia vyplýva, že v Spojenom kráľovstve existuje nadmerný deficit.

                                                  Článok 2

     Toto rozhodnutie je adresované Spojenému kráľovstvu Veľkej Británie a Severného Írska.

     V Bruseli […]

                                                    Za Radu
                                                    predseda
                                                    […]

     15
            Používa sa upravený HDP pre nepriamo merané služby finančného sprostredkovania (FISIM).

SK                                                     8                                              SK


Dôležité právne oznámenie

|

52007SC0621

Odporúčanie pre rozhodnutie Rady, ktorým sa zrušuje rozhodnutie 2005/186/ES o existencii nadmerného schodku na Malte  /* SEK/2007/0621 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 16.5.2007SEK(2007) 621 v konečnom zneníOdporúčanie preROZHODNUTIE RADY,ktorým sa zrušuje rozhodnutie 2005/186/ES o existencii nadmerného schodku na Malte(predložená Komisiou)DÔVODOVÁ SPRÁVA1. SÚVISLOSTIV článku 104 zmluvy sa ustanovuje, že členské štáty musia predchádzať nadmerným schodkom a ustanovuje sa v ňom postup na ich identifikáciu a nápravu. Postup pri nadmernom schodku (EDP) je podrobne popísaný v nariadení Rady (ES) č. 1467/97 o „urýchľovaní a objasňovaní vykonania postupu pri nadmernom schodku“[1], ktoré je súčasťou Paktu stability a rastu. Podľa článku 104 ods. 2 zmluvy musí Komisia monitorovať dodržiavanie rozpočtovej disciplíny na základe týchto dvoch kritérií: (a) či plánovaný alebo skutočný schodok verejných financií prekračuje referenčnú hodnotu 3 % HDP (pokiaľ pomer schodku podstatne a sústavne neklesá a nedosiahol úroveň blízku referenčnej hodnote; alebo prekročenie nad referenčnú hodnotu nie je len výnimočné a dočasné a pomer zostáva blízko referenčnej hodnoty) a (b) či verejný dlh presahuje referenčnú hodnotu 60 % HDP (pokiaľ sa pomer dlhu neznižuje dostatočne a nedosahuje referenčnú hodnotu uspokojivým tempom).V súlade s protokolom o postupe pri nadmernom schodku, ktorý tvorí prílohu zmluvy, Komisia poskytne údaje na uplatňovanie EDP. Ako súčasť uplatnenia protokolu musia členské štáty oznámiť údaje o schodkoch a dlhoch verejných financií a iných súvisiacich ukazovateľoch dvakrát ročne, a to pred 1. aprílom a pred 1. októbrom v súlade s článkom 4 nariadenia Rady (ES) č. 3605/93[2],[3].Dňa 12. mája 2004 Komisia začala uplatňovať EDP pre Maltu prijatím správy podľa článku 104 ods. 3 na základe všeobecného schodku verejných financií predstavujúceho 9,7 % HDP a dlhu verejných financií predstavujúceho 72 % HDP v roku 2003[4]. Dňa 5. júla 2004 Rada na základe odporúčania Komisie rozhodla, že Malta má podľa článku 104 ods. 6 nadmerný schodok[5]. V rovnakom čase, takisto na základe odporúčania Komisie, Rada Malte adresovala odporúčania podľa článku 104 ods. 7 týkajúce sa ukončenia situácie nadmerného schodku najneskôr do roku 2006[6].Vo svojom odporúčaní podľa článku 104 ods. 7 Rada odporúčala maltským príslušným orgánom, aby:„- čo najskôr odstránili súčasný nadmerný schodok;- aby podnikli kroky v strednodobom rámci s cieľom dosiahnuť zníženie schodku pod hranicu 3 % HDP v roku 2006 dôveryhodným a udržateľným spôsobom v súlade s postupom na zníženie schodku stanovenom v stanovisku Rady z 5. júla 2004 o konvergenčnom programe predloženom v máji 2004;- aktívne implementovali opatrenia naplánované v konvergenčnom programe z mája 2004, najmä štrukturálnej povahy na racionalizáciu a zníženie výdavkov;- prijala plánované účinné opatrenia do 5. novembra 2004 týkajúce sa dosiahnutia cieľového schodku 2005;- zabezpečili, aby sa rast v pomere dlhu v roku 2005 zastavil a následne nabral opačný smer, ako sa uvádza v stanovisku Rady o konvergenčnom programe predloženom v máji 2004.“Okrem toho Rada vyzvala maltské orgány, „aby zabezpečili, že sa rozpočtová konsolidácia po úprave nadmerného schodku udrží smerom k rozpočtovej pozícii blízkej rovnováhe alebo prebytku.“Tabuľka 1: Úprava potvrdená Radou 5. júla 2004% HDP, pokiaľ nie je uvedené inak | 2003 | 2004 | 2005 | 2006 | 2007 |Všeobecný zostatok verejných financií Hrubý verejný dlh p.m.: Rast reálneho HDP (%) | -9,7 72,0 -1,7 | -5,2 72,1 1,1 | -3,7 72,4 1,7 | -2,3 70,5 2,1 | -1,4 70,4 2,1 |Zdroj : Odporúčanie Rady podľa článku 104 ods. 7 Malte a stanovisko Rady o konvergenčnom programe Malty z mája 2004, obe prijaté 5. júla.Dňa 22. decembra 2004 Komisia vo svojom oznámení[7], ktoré Rada vzala na vedomie 18. januára 2005, dospela k záveru, že maltská vláda, ako odpoveď na odporúčania Rady, podnikla účinné opatrenia, pokiaľ ide o dosiahnutie cieľového schodku 2005 v lehote do 5. novembra 2004.Podľa článku 104 ods. 12 je potrebné zrušiť rozhodnutie Rady o existencii nadmerného schodku na základe odporúčania Komisie, ak bol nadmerný schodok, podľa názoru Rady, v príslušnom členskom štáte odstránený.2. SÚčASNÝ VÝVOJ SCHODKUPodľa najnovších informácií všeobecný schodok verejných financií dosiahol výšku 10 % HDP v roku 2003, vrátane jednorazovej transakcie nárastu výdavkov vo výške 2,9 % HDP v súvislosti s reštrukturalizáciou dvoch štátnych lodenicových spoločností. Potom nabral pomer schodku k HDP zostupný trend, klesol na 4,9 % HDP v roku 2004 a 3,1 % HDP v roku 2005.Na základe údajov poskytnutých Komisiou (Eurostat)[8] v súlade s článkom 8g ods. 1 nariadenia (ES) č. 3605/93 podľa oznámenia Malty pred 1. aprílom 2007, všeobecný schodok verejných financií bol vo výške 2,6 % HDP v roku 2006[9].Hoci výsledok všeobecného schodku bol v roku 2004 a 2005 o niečo lepší ako postup znižovania schodku odporúčaný Radou podľa článku 104 ods. 7, za rok 2006 bol o niečo horší. Pomer schodku k HDP bol však za rok 2006 mierne lepší ako oficiálny cieľ, stanovený v aktualizácii konvergenčného programu v januári 2006 (2,7 %).Znižovanie schodku verejných financií začalo v nepriaznivých podmienkach pre rast a pokračovalo v nedávnej hospodárskej konjunktúre. Celková úprava za obdobie rokov 2003-2006 bola vo výške 7,4 percentuálneho bodu HDP. Približne štyri percentuálne body zníženia pomeru schodku počas obdobia rokov 2003-2006 bolo zapríčinené vyššími výnosmi, vzhľadom na zmeny v nepriamom zdaňovaní, ako aj v snahe vlády dosiahnuť účinnejší výber daní počas týchto rokov. Nižší pomer výdavkov k HDP vysvetľuje zvyšného 3,5 percentuálneho bodu[10], čo bolo podporené poklesom celkových kapitálových výdavkov najmä z dôvodu väčšieho zdroja jednorazových operácií (konkrétne predaj pôdy, ktorý sa bežne zaznamenáva ako negatívny výdavok). Jednorazové operácie znižujúce schodok sa v rokoch 2004 až 2006 skutočne podieľali na 1 % HDP ročne. Bez jednorazových operácií by schodok za rok 2006 zostal nad referenčnou hodnotou HDP vo výške 3,3 % HDP.V štrukturálnom vyjadrení, t.j. upravené o cyklické, jednorazové a iné dočasné opatrenia, sa odhaduje, že schodok sa zlepšil z výšky približne 6,5 % HDP v roku 2003 na približne 3,75 % v roku 2005. Za rok 2006 štrukturálny schodok ďalej klesal na 2,75 % HDP[11].V článku 104 ods. 7 svojho odporúčania Rada vyzvala Maltu na podniknutie štrukturálnych opatrení určených na racionalizáciu a znižovanie výdavkov verejných financií. Počas obdobia 2004 až 2006 sa implementovalo niekoľko takých opatrení. Konkrétne bolo cieľom opatrení znížiť zamestnanosť v štátnom sektore, zlepšiť pracovné postupy a zvýšiť celkovú účinnosť v kľúčových štátnych podnikoch s cieľom znížiť vládne transfery. Štátne podniky s kľúčovou strategickou rolou sa reštrukturalizovali a iné, označené ako nekľúčové, sa privatizovali. Okrem toho sa najímanie do štátnych služieb uskutočnilo na prísnom základe potrieb. Obmedzené zvýšenia miezd a platov obsiahnuté v novej viacročnej kolektívnej dohode pre zamestnancov v štátnych službách na obdobie rokov 2005-2010 boli ďalším faktorom prispievajúcim k poklesu vládnych výdavkov ako podielu HDP. Kontrola výdavkov sa dosiahla aj sprísnením oprávnenosti sociálnych príspevkov a stanovením potrebnej infraštruktúry na zníženie zneužívania príspevkov.3. PROGNÓZY SCHODKU NA ROK 2007 A NESKÔRPodľa predpovede útvarov Komisie na jar 2007 sa očakáva, že všeobecný schodok verejných financií bude ďalej klesať a dosiahne 2,1 % HDP v roku 2007 a pod podmienkou scenára nezmenenej politiky 1,6 % HDP v roku 2008. Očakáva sa, že táto situácia sa dosiahne v kontexte udržateľného hospodárskeho rastu počas horizontu predpovede. Nižší schodok verejných financií za rok 2007 sa objasňuje poklesom pomeru výdavkov mierne menšieho ako 1 percentuálny bod HDP. Pokles súčasného pomeru výdavkov, podporený poklesom štátnej spotreby a výdavkov na úroky, sa očakáva viac ako vyváženie nárastu v oblasti tvorby verejného hrubého fixného kapitálu. Na rok 2008 sa zníženie pomeru schodku k HDP pripisuje predpokladanému poklesu v celkovom pomere výdavkov k HDP, čomu pomáha najmä ostrý pokles štátnych investícií spojených s ukončením veľkého zdravotníckeho zariadenia. Vyjadrené ako časť HDP, odhaduje sa že celkový výnos v roku 2007 a 2008 poklesne primárne z dôvodu nižšieho príjmu z priamych daní a sociálnych príspevkov. Očakáva sa, že východisko jednorazových transakcií v roku 2007 a 2008 bude nižšie ako bolo v priemere za posledné roky[12]. Bez jednorazových transakcií bude schodok podľa jarnej predpovede útvarov Komisie pod referenčnou hodnotou 3 % HDP v roku 2007 (2,7 % HDP) a bude ďalej klesať v roku 2008 (1,6 %)[13].Pri porovnaní s fiškálnym oznámením z apríla 2007 jarná predpoveď útvarov Komisie 2007 predpokladá mierne umiernený klesajúci trend vo všeobecnom schodku verejných financií. Na rok 2007 je tento rozdiel vo výške 0,2 % HDP a to primárne z dôvodu nižších sociálnych príspevkov, ktoré sa hýbu v súlade s očakávaným vývojom v kompenzáciách zamestnancov. V roku 2008 dosiahne rozdiel pomeru schodku k HDP 0,7 % HDP. Dôvodom je najmä to, že vnútroštátne orgány očakávajú nižšie výdavky v oblasti odmien zamestnancov verejnej správy ako aj nákupov tovarov a služieb.Podľa predpovede útvarov Komisie na jar 2007 sa očakáva, že sa štrukturálny schodok (t.j. cyklicky upravovaný schodok bez jednorazových a iných dočasných opatrení) v roku 2007 a 2008 zlepší. Predpokladá sa, že štrukturálny schodok poklesne z výšky 2,75 % HDP v roku 2006 v roku 2007 okrajovo, na mierne nad 2,5 % HDP na základe nezmenenej politiky, podstatnejšie v roku 2008 na približne 1,5 %. Kombinované snahy v období rokov 2006-2008 o mierne viac ako jeden percentuálny bod HDP sa ukazujú široko v súlade s odporúčaním Rady podľa článku 104 ods. 7, ktoré vyzývalo na „udržateľnú rozpočtovú konsolidáciu“ smerom k strednodobému cieľu rozpočtovej situácie (pre Maltu vyváženú rozpočtovú pozíciu v štrukturálnom vyjadrení) po korekcii nadmerného schodku. Hoci je snaha v roku 2007 obmedzená, zdá sa, že priemerná úprava v rokoch 2007-2008 je zoširoka v súlade s ročným štrukturálnym zlepšením o 0,5 % HDP uvedenom v Pakte stability a rastu pre eurozónu a členské štáty ERM II.Rada vo svojom stanovisku z 27. februára 2007 k aktualizácii konvergenčného programu[14] z decembra 2006 vzala na vedomie, že cieľom programu nebolo dosiahnuť strednodobý cieľ v rámci programového obdobia (ktoré končí v roku 2009). Okrem toho zatiaľ čo miera úpravy smerom k strednodobému cieľu uvedená v programe na roky po úprave nadmerného schodku sa považovala zoširoka za zosúladenú s Paktom stability a rastu, Rada takisto oznámila, že existujú niektoré riziká pre rozpočtové plány v tomto programe, najmä vzhľadom na predpokladané priaznivé makroekonomické predpoklady v roku 2008 a 2009.4. VÝVOJ DLHU A JEHO PROGNÓZYOd roku 2001 prekračuje miera zadlženia referenčnú hodnotu 60% HDP. Vyvrcholila pri takmer 74 % HDP v roku 2004. V súlade s odporúčaním Rady podľa článku 104 ods. 7 bol nárast všeobecného dlhu verejných financií zastavený a zvrátený v roku 2005 a dosahoval 72,4 % HDP vplyvom primárneho nadbytku a príjmov z privatizácie. Ďalší pokles sa zaznamenal v roku 2006, keď pomer dlhu dosahoval 66,5 % HDP zväčša ako výsledok podstatných postupov privatizácie, ktoré dosahovali približne 3,5 % HDP.Podľa predpovede útvarov Komisie z jari 2007 sa očakáva, že pomer dlhu k HDP bude naďalej v rokoch 2007 a 2008 klesať. Na rok 2007 sa predpokladá zníženie všeobecného dlhu verejných financií na 66 % HDP a jeho ďalší pokles v roku 2008, pri predpoklade nezmenenej politiky na 64,25 %.5. ZÁVERYSchodok verejných financií sa znížil z 10% HDP v roku 2003 na 2,6% v roku 2006, pod 3 % referenčnú hodnotu. Napriek niekoľkým jednorazovým transakciám (s výnimkou ktorých by bol schodok za rok 2006 nad referenčnou hodnotou), opatrenia na zníženie schodku sú najmä stálej povahy. V roku 2006 sa štrukturálne saldo, t.j. cyklicky upravované saldo bez jednorazových a iných dočasných opatrení, zlepšilo o mierne viac ako 1 % HDP. Podľa predpovede útvarov Komisie na jar 2007 sa očakáva, že schodok verejných financií sa zníži na 2,1 % HDP v roku 2007 a pod podmienkou základu nemennej politiky na 1,6 % v roku 2008, s predpokladom oslabených jednorazových operácií na zníženie schodku. Toto signalizuje, že sa schodok znížil pod referenčnú hodnotu 3 % HDP dôveryhodným a udržateľným spôsobom.Všeobecný hrubý dlh verejných financií klesol zo svojho vrcholu 73,9 % HDP v roku 2004 na 66,5 % v roku 2006. Podľa predpovede útvarov Komisie na jar 2007 sa očakáva, že pomer dlhu bude naďalej klesať na takmer 64 % HDP do roku 2008 (na základe nezmenenej politiky).Z celkového hodnotenia vyplýva, že situácia nadmerného schodku na Malte bola odstránená. Preto Komisia odporúča Rade zrušiť svoje rozhodnutie o existencii nadmerného schodku na Malte.Tabuľka 2: Vývoj rozpočtu, 2003-2008Odporúčanie preROZHODNUTIE RADY,ktorým sa zrušuje rozhodnutie 2005/186/ES o existencii nadmerného schodku na MalteRADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, a najmä na jej článok 104 ods. 12,so zreteľom na odporúčanie Komisie,keďže:(1) Rada na základe odporúčania Komisie v súlade s článkom 104 ods. 6 zmluvy rozhodnutím rady 2005/186/ES[15] rozhodla, že na Malte existuje nadmerný schodok. Rada vzala na vedomie, že všeobecný schodok verejných financií dosiahol v roku 2003 9,7 % HDP (z čoho bolo 2,9 % HDP z dôvodu jednorazovej operácie), teda nad referenčnou hodnotou 3 % podľa zmluvy, pričom všeobecný hrubý dlh verejných financií dosahoval 72 % HDP a bolo pravdepodobné, že sa bude ďalej odlišovať od referenčnej hodnoty 60 % podľa zmluvy v roku 2004.(2) Dňa 5. júla 2004 v súlade s článkom 104 ods. 7 zmluvy a článkom 3 ods. 4 nariadenia Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku[16] Rada na základe odporúčania Komisie vydala odporúčanie, ktoré bolo adresované Malte s cieľom odstrániť nadmerný schodok najneskôr do roku 2006. Odporúčanie bolo uverejnené.(3) V súlade s článkom 104 ods. 12 zmluvy sa rozhodnutie Rady o existencii nadmerného schodku zrušuje, ak sa podľa názoru Rady v príslušnom členskom štáte odstráni nadmerný schodok.(4) V súlade s protokolom o postupe pri nadmernom schodku, ktorý tvorí prílohu Zmluvy, Komisia poskytne údaje pre uplatňovanie postupu. Ako súčasť uplatňovania uvedeného protokolu majú členské štáty oznamovať údaje o verejnom dlhu a o schodku verejných financií ako aj o iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 4 nariadenia Rady (ES) č. 3605/93 z 22. novembra 1993 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva[17].(5) Na základe údajov, ktoré poskytla Komisia (Eurostat) v súlade s článkom 8g ods. 1 nariadenia (ES) č. 3605/93 na základe oznámenia Malty pred 1. aprílom 2007 a predpovede útvarov Komisie z jesene 2007 sú oprávnené tieto závery:-  Dlh verejných financií sa znížil z 10 % HDP v roku 2003 na 2,6 % HDP v roku 2006, čo je pod referenčnou hodnotou schodku 3 % HDP. Toto je mierne lepšie ako cieľ stanovený na rok 2006 v aktualizácii konvergenčného programu z januára 2006, hoci o niečo vyšší ako plán schválený Radou vo svojom odporúčaní podľa článku 104 ods. 7,-  Viac ako polovica (približne štyri percentuálne body) zníženia pomeru schodku HDP o 7,4 percentuálneho bodu v rokoch 2003 až 2006 bolo zapríčinené vyššími príjmami, vzhľadom na zmeny v nepriamom zdaňovaní, ako aj účinnejšie vyberanie daní. Nižší pomer výdavkov k HDP objasňuje zvyšného 3,5 percentuálneho bodu[18], z časti odráža vyššie presmerovanie na jednorazové operácie (konkrétne predaje pôdy, ktoré sa podľa dohovoru zaznamenávajú ako negatívne výdavky). Okrem toho sa dosiahlo obmedzenie výdavkov zmenšovaním a reštrukturalizáciou štátnych subjektov, obmedzeniami v najímaní do štátnych služieb a kontrolou v sociálnych platbách. Jednorazové operácie znižujúce schodok boli v rokoch 2004 až 2006 vo výške približne 1 % HDP. Bez jednorazových operácií (0,7 % HDP) by schodok za rok 2006 zostal nad referenčnou hodnotou, vo výške 3,3 % HDP. Zlepšenie v štrukturálnom zostatku (t.j. cyklicky upravovaný zostatok bez jednorazových a iných dočasných opatrení) sa na rok 2006 odhaduje na mierne nad 1 % HDP,-  Podľa prognóz predpovede útvarov Komisie z jari 2007 na rok 2007 sa bude schodok ďalej znižovať, na 2,1 % HDP, podporený dodatočnými úsporami výdavkov. Jednorazové operácie by mali podľa predpokladov dosiahnuť 0,6 % HDP, zoširoka podobne s ich veľkosťou v predchádzajúcom roku, takže aj bez jednorazových operácií by bol schodok pod referenčnou hodnotou. Toto je zoširoka v súlade s oficiálnym odhadom schodku vo výške 1,9 % HDP, stanovenom v oznámení z apríla 2007. Na rok 2008 jarná predpoveď prognózuje na základe nezmenenej politiky ďalší pokles schodku na 1,6 % HDP (bez podpory jednorazových operácií). Táto situácia signalizuje, že schodok sa dostal pod hranicu 3 % HDP dôveryhodným a udržateľným spôsobom. Podľa prognóz sa štrukturálny zostatok minimálne zlepší v roku 2007 a pri scenári nezmenenej politiky sa v roku 2008 zlepší o dodatočný 1 percentuálny bod. Toto sa musí vnímať na podklade potreby napredovať smerom k strednodobému cieľu rozpočtovej pozície, čo je pre Maltu vyvážená rozpočtová pozícia v štrukturálnom vyjadrení,-  Verejný dlh poklesol zo svojho maxima vo výške 73,9 % HDP v roku 2004 na 66,5 % v roku 2006. Podľa predpovede útvarov Komisie z jari 2007 sa očakáva, že pomer dlhu bude ďalej klesať na približne 64,3 % koncom roka 2008, a tak sa priblíži k referenčnej hodnote 60 % HDP.(6) Podľa názoru Rady bol nadmerný schodok na Malte odstránený a preto je potrebné zrušiť rozhodnutie 2005/186/ES,PRIJALA TOTO ROZHODNUTIE:Článok 1Z celkového hodnotenia vyplýva, že situácia nadmerného schodku na Malte sa odstránila.Článok 2Rozhodnutie 2005/186/ES sa týmto zrušuje.Článok 3Toto rozhodnutie je určené Maltskej republike.V BruseliZa Radupredseda [1] Ú.v. ES L 209, 2.8.1997, s. 6. Nariadenie zmenené a doplnené nariadením (ES) č. 1056/2005 (Ú.v. EÚ L 174, 7.7.2005, s. 5).[2] Ú.v. ES L 332, 31.12.1993, s. 7. Nariadenie naposledy zmenené a doplnené nariadením (ES) č. 2103/2005 (Ú.v. EÚ L 337, 22.12.2005, s. 1).[3] Najnovšie oznámenie Malty sa nachádzajú na nasledujúcej internetovej stránke:http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.[4] SEK(2004) 580.[5] Ú.v. EÚ L 62, 9.3.2005, s. 21.[6] Všetky dokumenty týkajúce sa EDF pre Maltu sa nachádzajú na nasledujúcej internetovej stránke:http://ec.europa.eu/economy_finance/about/activities/sgp/edp_list_en.htm.[7] SEK(2004) 1630.[8] Vydanie Eurostat News č. 55 z 23. apríla 2007.[9] Pomery schodku sa obyčajne preskúmajú – smerom nahor alebo nadol – po uverejnení prvého výsledku v jarnom oznámení. Pre väčšinu členských štátov EÚ sú preskúmania obyčajne relatívne malé a v priemere sa nepodstatne líšia od nuly. V prípade Malty je počet oznámení od vstupu stále malé na navrhnutie definitívnych záverov o spoľahlivosti maltských štatistík verejných financií. V súvislosti s rozdielom medzi súčasným oznámeným schodkom za rok 2006 a referenčnou hodnotou pre schodok je však málo pravdepodobné, že by akékoľvek potenciálne preskúmanie štátnych účtov zdvihlo pomer schodku za rok 2006 na úroveň prevyšujúcu 3 % HDP.[10] Vyrovnávanie podstatnej jednorazovej operácie zvyšujúcej výdavky v roku 2003 o 2,9 % HDP súvisiacej s reštrukturalizáciou dlhu lodeníc, by znamenalo nižší pokles pomeru výdavkov o 0,4 percentuálneho bodu v období rokov 2003-2006.[11] Treba zdôrazniť, že pri riešení produkčnej medzery a štrukturálneho zostatku sú ťažkosti v mnohých členských štátoch najmä v menších, ako napríklad Malta, najmä z dôvodu nedostupnosti všetkých požadovaných údajov.[12] Jednorazové transakcie na rok 2006 a 2007 boli preskúmané aktualizáciou konvergenčného programu z roku 2006 s cieľom vziať do úvahy operáciu (predaj pôdy), ktorá sa dokončila v roku 2007 a riadne zaúčtovaná ako znižujúca schodok v danom roku.[13] Berie sa na vedomie, že na rok 2008 maltské orgány plánujú jednorazové operácie znižujúce schodok (predaj pôdy) vo výške 0,2 % HDP.[14] Ú.v. EÚ C72, 29.3.2007, s. 9.[15] Ú. v. ES L 62, 09.03.2005, s. 21.[16] Ú. v. ES L 209, 2.8.1997, s. 6. Nariadenie zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5).[17] Ú. v. ES L 332, 31.12.1993, s. 7. Nariadenie naposledy zmenené a doplnené nariadením (ES) č. 2103/2005 (Ú. v. EÚ L 337, 22.12.2005, s. 1).[18] Pomer výdavkov by poklesol menej, keby sa podstatná jednorazová operácia zvyšujúca výdavky v súvislosti s reštrukturalizáciou lodeníc vo výške približne 3 % v roku 2003 vylúčila.


Dôležité právne oznámenie

|

52005SC1305

Odporúčanie pre rozhodnutie Rady, ktoré v súlade s článkom 104 ods. 8 Zmluvy o založení Európskeho spoločenstva stanovuje, že Maďarsko, v reakcii na odporúčania Rady zo dňa 8. marca 2005 v zmysle článku 104 ods. 7 Zmluvy, neprijalo dostatočne účinné opatrenia  /* SEK/2005/1305 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 20.10.2005SEK(2005) 1305 v konečnom zneníOdporúčanie preROZHODNUTIE RADY,ktoré v súlade s článkom 104 ods. 8 Zmluvy o založení Európskeho spoločenstva stanovuje, že Maďarsko, v reakcii na odporúčania Rady zo dňa 8. marca 2005 v zmysle článku 104 ods. 7 Zmluvy, neprijalo dostatočne účinné opatrenia(predložená Komisiou)DÔVODOVÁ SPRÁVASúvislostiPostup pri nadmernom deficite (EDP) sa riadi článkom 104 Zmluvy a nariadením Rady (ES) č. 1467/97 zo 7. júla 1997, zmenené a doplnené nariadením Rady (ES) č. 1056/2005 z 27. júla 2005 o urýchľovaní a objasňovaní vykonania postupu pri nadmernom deficite, ktoré je súčasťou Paktu stability a rastu.Komisia začala, po pristúpení Maďarska do Spoločenstva dňa 1. mája 2004, na základe poskytnutých údajov Maďarskom a berúc do úvahy hospodárske predpovede útvarov Komisie z jari 2004, postup pri nadmernom deficite pre Maďarsko vzhľadom na skutočnosť, že deficit prekročil 3 % HDP v roku 2003. Na základe odporúčania Komisie, Rada dňa 5. júla 2004 rozhodla, že Maďarsko má nadmerný deficit a zároveň uverejnila odporúčanie na jeho úpravu podľa článku 104 ods. 7. Rada odporučila, aby maďarské orgány v strednodobom časovom rámci podnikli kroky smerujúce k spoľahlivému a udržateľnému zníženiu deficitu pod úroveň 3 % HDP do roku 2008, v súlade s postupom na zníženie deficitu bližšie určenom v stanovisku Rady z 5. júla 2004 k aktualizácii konvergenčného programu predloženom v máji 2004. Rada obzvlášť odporučila, aby do 5. novembra 2004 maďarské orgány podnikli účinné kroky v súvislosti s plánovanými opatreniami, ktoré by viedli k dosiahnutiu hodnoty deficitu stanovej na rok 2005.Rada dňa 18. januára 2005 v súlade s článkom 104 ods. 8 Zmluvy na základe odporúčanie Komisie rozhodla, že Maďarsko napriek jej odporúčaniu nepodniklo účinné opatrenia a že hodnota deficitu stanovená na rok 2005 bude pravdepodobne značne prekročená. Maďarsko je členským štátom, na ktorý sa vzťahuje výnimka, čo znamená, že články 104 ods. 9 a 104 ods. 11 Zmluvy sa v prípade Maďarska neuplatňujú, hoci Maďarsko má povinnosť vyhnúť sa nadmernému deficitu. Ďalšie odporúčania v rámci postupu pri nadmernom deficite môžu byť tejto krajine predložené len na základe článku 104 ods. 7.Rada dňa 8. marca 2005, na základe odporúčania Komisiou, prijala v súlade s článkom 104 ods. 7 nové odporúčanie pre Maďarsko[1]. Rada odporučila maďarským orgánom, aby vykonali opatrenia v strednodobom časovom rámci s cieľom spoľahlivo a udržateľne dostať deficit pod hranicu 3 % HDP do roku 2008. Pre toto odporúčanie odkazovala na prepracovaný plán na zníženie deficitu, ako je uvedené v stanovisku Rady zo dňa 8. marca 2005 k aktualizovanému konvergenčnému programu predloženému v decembri 2004 a tiež zdôraznila jeho prispenie k zníženiu dlhu a zlepšeniu zahraničnej platobnej bilancie. Príslušné cieľové hodnoty deficitu verejných financií pre jednotlivé roky 2004 až 2008 predstavovali 4,4 %, 3,6 %, 2,9 %, 2,2 % a 1,6 % HDP .[2] Za týmto účelom bolo Maďarsku odporučené, aby do 8. júla 2005 podniklo účinné kroky týkajúce sa ďalších opatrení, pokiaľ je to možné štrukturálneho charakteru, čo by viedlo k dosiahnutiu hodnoty deficitu na rok 2005 vo výške 3,6 % HDP.[3]. Rada ďalej odporučila, aby maďarské orgány akékoľvek načasovanie a vykonávanie daňových znížení podmienili dosiahnutím hodnoty deficitu stanovenej v aktualizovanom konvergenčnom programe, ktorý bol predložený v decembri 2004. Okrem toho vyzvala maďarské orgány, aby v súlade s tým, k čomu sa zaviazali, pokračovali so zamýšľanými reformami verejnej správy, zdravotníctva a vzdelávania, a tým sa snažili o zlepšenie dlhodobej udržateľnosti verejných financií a aby využili všetky príležitosti na urýchlenie fiškálnych úprav.Dňa 13. júla 2005 prijala Komisia oznámenie Rade[4] vychádzajúce z informácií dostupných v tom čase, vrátane nápravných opatrení v celkovej výške 1,5 % HDP na kompenzáciu sklzov, o ktorých rozhodla vláda v marci a júni, a z pevného záväzku maďarskej vlády uskutočniť prípadné ďalšie opatrenia. Na základe týchto skutočností sa zdalo, že cieľová hodnota deficitu vo výške 3,6 % HDP na rok 2005 je dosiahnuteľná a že maďarská vláda vykonala účinné opatrenia v reakcii na odporúčanie Rady z 8. marca 2005 týkajúce sa plánovaných opatrení na dosiahnutie cieľovej hodnoty deficitu na rok 2005 do termínu 8. júla 2005. Komisia preto dospela k záveru, že v tej fáze neboli potrebné žiadne ďalšie kroky v rámci postupu pri nadmernom deficite. Zároveň však zdôraznila, že rozpočtová situácia v Maďarsku zostáva aj naďalej zraniteľná. Zdôraznila najmä, že dosiahnutie cieľového deficitu na rok 2005 vyžaduje (i) účinnú implementáciu všetkých plánovaných opatrení a (ii) ďalšie opatrenia, ku ktorým sa vláda verejne zaviazala, pokiaľ dôjde počas roka k ďalšiemu prekročeniu. Okrem toho tiež zdôraznila, že dosiahnutie cieľového deficitu vo výške 2,9 % HDP v roku 2006 vyžaduje dôležité úpravy a rozhodné opatrenia vrátane prijatia uváženého rozpočtu na rok 2006. Z toho dôvodu bolo v oznámení naznačené, že pokiaľ by sa v neskoršom štádiu objavili nedostatky v implementácii plánovanej opravy, musela by Komisia odporučiť Rade, aby posilnila dohľad nad rozpočtom a prijala nevyhnutné opatrenia podľa postupu pri nadmernom deficite.Nedávny vývoj, ktorý značne zhoršuje rozpočtovú situáciu a výhľadyDňa 20. septembra 2005 predložili maďarské orgány revidované septembrové oznámenie v rámci postupu o nadmernom deficite, ktoré obsahovalo deficit na rok 2005 vo výške 6,1 % HDP namiesto cieľovej hodnoty 3,6 % HDP, aj keď v makroekonomickom scenári nedošlo k žiadnej významnej zmene. V tomto revidovanom oznámení sa zobrala do úvahy skutočnosť, že plánovaný predaj existujúcich diaľnic štátnemu podniku výstavby diaľnic (AAK) vrátane nedokončených diaľnic do konca roku 2005, nie je možné považovať za opatrenie na zníženie deficitu, čo zvýši deficit v roku 2005 o 1,9 % HDP, a že výplata trinásteho mesačného platu by mala byť naďalej vykazovaná v roku, ku ktorému sa vzťahuje, napriek jej odloženiu na začiatok nasledujúceho roku[5], čím sa deficit v roku 2005 zvýši o 0,1 % HDP. Oznámenie obsahovalo taktiež ďalší sklz vo výške 0,5 % HDP. Približne polovica tohto deficitu je spôsobená nižšími príjmami z DPH, čiastočne v dôsledku opatrenia politiky[6]. Druhá polovica sklzu odráža prekročenie výdavkov. Vláda informovala Komisiu, že v rozpore s predchádzajúcimi záväzkami nemá v úmysle vykonať opatrenia na nápravu takéhoto vývoja. Okrem štatistickej úpravy a uznaných nekompenzovaných sklzov stojí taktiež za zmienku, že v porovnaní s marcovým oznámením bol príspevok do druhého piliera penzijného systému na rok 2005 zvýšený o 0,2 % HDP (z 1,1 % HDP na 1,3 % HDP), takže súvisiace zhoršenie oznámenej hodnoty deficitu vo výške 6,1 % HDP v porovnaní s cieľovou hodnotou 3,6 % HDP zahrnutou v odporúčaní Rady z marca 2005 v skutočnosti predstavuje 2,7 % HDP[7]. Výsledok za rok 2005 sa zhorší (čo nie je možné vylúčiť najmä na strane výdavkov), pokiaľ sa vyskytnú ďalšie sklzy a tiež nebudú kompenzované nápravnými opatreniami. Podľa septembrového oznámenia zostane pomer dlhu k HDP v roku 2005 pod hranicou 60 % na úrovni 57,1 %. Takmer jedna tretina dlhu je vyčíslená v cudzej mene, takže podiel k HDP je citlivejší na zmeny kurzu.Pokiaľ ide o deficit na rok 2006, bolo v oznámení z júla 2005 naznačené, že aj keby bola cieľová hodnota vo výške 3,6 % HDP pre rok 2005 splnená, dosiahnutie cieľovej hodnoty v roku 2006 vo výške 2,9 % HDP by bolo obtiažne z hľadiska ukončenia vyššie uvedených jednorázových opatrení týkajúcich sa diaľnic a spomenutých plánovaných daňových znížení (očakávané daňové straty spôsobené plánovaným daňovým znížením boli odhadnuté na 1,1 % HDP). V tom čase sa však predpokladalo, že by vláda ešte mohla prijať nápravné opatrenia, ku ktorým sa zaviazala. Dňa 30. septembra predložila vláda návrh rozpočtu na rok 2006, ktorý obsahuje cieľovú hodnotu deficitu vo výške 4,7 % HDP. Ukazuje sa však, že tento cieľový deficit nie celkom vykazuje nákup vojenských lietadiel, ktoré budú dodané v roku 2005. Podľa účtovných pravidiel ESA95 by tieto výdavky mali byť zaúčtované v roku 2005, aj keď veľká časť skutočných platieb sa presúva do neskoršieho obdobia. Nová revidovaná cieľová hodnota deficitu vo výške 5,2 % HDP (vrátane úplného vykázania dodávky vojenských lietadiel) je podstatne vyššia ako cieľová hodnota 2,9 % HDP uvedená v odporúčaní Rady z marca 2005 na základe článku 104 ods. 7 (ktorú Rada schválila vo svojom stanovisku k aktualizovanému konvergenčnému programu z decembra 2004 a vo svojom odporúčaní). Očakáva sa, že rozdiel medzi pôvodnou a novou cieľovou hodnotou bude ešte vyšší ako 2,3 % HDP vzhľadom na nedávno oznámené podobné zvýšenie príspevku do penzijných fondov na rok 2005.Okrem toho je ohrozený i značne vyšší cieľový deficit na rok 2006: Okrem vyššej úrovne deficitu v roku 2005 (odrážajúce rozhodnutie, že predaj diaľnic sa nebude v roku 2005 považovať za príjmy v rámci verejného sektora), ktorá má zásadný dopad pre rok 2006, a nutnosti vykázať nákup vojenských lietadiel v roku ich dodania tak, aby to bolo v súlade s pravidlami ESA95, čo túto úroveň zvýši o ďalšieho 0,5 % HDP, sú ďalšími faktormi ovplyvňujúcimi úroveň deficitu: (i) negatívny dopad daňovej reformy na príjmy z daní (vo výške 1,1 % percentuálneho bodu HDP) a (ii) dosah rozhodnutia zvýšiť rodinné prídavky o 0,4 % HDP v rámci reformného programu „100 krokov“. Všetko toto naznačuje, že pokiaľ nebudú vykonané nápravné opatrenia, mohol by sa revidovaný deficit v roku 2006 výrazne zvýšiť. Zatiaľ vláda naznačuje, že na rozdiel od plánov zahrnutých v aktualizovanom konvergenčnom programe by presunula výdavky spojené s výstavbou novej diaľnice v rámci partnerstva verejného a súkromného sektoru, a tým znížila investičné výdavky v roku 2006 o 1,2 % HDP. Táto zmena by bola zlúčiteľná s pravidlami ESA. Aj keby bola potvrdená táto zlučiteľnosť (ktorá by aj tak mohla nastoliť otázku udržateľnosti tejto úpravy), pre splnenie revidovanej cieľovej hodnoty deficitu na rok 2006 bude stále nutná náprava približne vo výške 2 % HDP. Návrh rozpočtu, ktorý vláda nedávno schválila, však neobsahuje opatrenia štrukturálneho charakteru, ktoré by takéto podstatné zníženie podporili.Revízia cieľových hodnôt deficitu na roky 2005 a 2006 naďalej jasne porušuje ďalší bod odporúčania Rady z marca, najmä podmienenie načasovania a vykonania akýchkoľvek znížení daní dosiahnutím cieľových hodnôt deficitu zahrnutého v aktualizovanom konvergenčnom programe. Nielen že rozpočet na rok 2006 obsahuje podstatné zníženie daní, ale taktiež bolo zníženie DPH (na benzín) presunuté na október 2005.Na záver:(i) napriek tomu, že určité opatrenia boli v roku 2005 prijaté, je možné považovať kroky maďarských orgánov v reakcii na odporúčanie Rady z marca 2005 na splnenie cieľovej hodnoty deficitu za rok 2005 za nedostatočné, nakoľko cieľová hodnota stanovená v odporúčaní Rady z marca 2005 bude pravdepodobne značne prekročená. Dôvodom je príslušné štatistické spracovanie plánovaného predaja diaľnic a sklzov vo výške asi 0,5 % HDP. Vláda sa v rozpore s predchádzajúcimi záväzkami rozhodla tento vývoj neupravovať. Je potrebné konštatovať, že cieľová hodnota deficitu na rok 2005 vo výške 3,6 % bola zahrnutá v aktualizovanom konvergenčnom programe z decembra 2004[8] a schválená Radou v jej stanovisku k uvedenému programu.(ii) cieľ na rok 2006 zahrnutý v aktualizovanom konvergenčnom programe a v odporúčaní Rady z marca 2005 nebol v poslednom rozpočte na rok 2006 zohľadnený. Navyše môže byť aj tento podstatne vyšší nový cieľ prekročený;(iii) plánované vykonanie daňových znížení najmä v roku 2006 je v rozpore s odporúčaním Rady, aby bolo načasovanie a vykonanie akýchkoľvek znížení daní podmienené dosiahnutím cieľových hodnôt deficitu zahrnutého v aktualizovanom konvergenčnom programe predloženom v decembri 2004; a(iv) podstatná odchýlka od plánovaného plánu úprav v roku 2005 a 2006 s cieľom nápravy nadmerného deficitu do roku 2008, ktorý stanovila maďarská vláda a schválila Rada vo svojom odporúčaní z marca 2005, spochybňuje vierohodnosť nápravy a spolu s pomalým postupom zmien v štrukturálnych reformách prehlbuje makroekonomickú nerovnováhu.V súlade s ustanoveniami článku 104 ods. 8 Zmluvy a článku 4 ods. 1 nariadenia (ES) č. 1467/97 (zmenené a doplnené nariadením Rady (ES) č. 1056/2005), ak sa Rada domnieva, že neboli prijaté žiadne účinné opatrenia v reakcii na odporúčania formulované v súlade s článkom 104 ods. 7, musí na tento účel prijať rozhodnutie. Vzhľadom na uvedené zistenia sa Komisia domnieva, že neboli prijaté žiadne účinné opatrenia v reakcii na odporúčanie Rady z marca 2005 v súlade s článkom 104 ods. 7 v rámci obdobia stanoveného v odporúčaní, a preto odporúča, aby Rada podľa toho rozhodla.Odporúčanie preROZHODNUTIE RADY,ktoré v súlade s článkom 104 ods. 8 Zmluvy o založení Európskeho spoločenstva stanovuje, že Maďarsko, v reakcii na odporúčania Rady zo dňa 8. marca 2005 v zmysle článku 104 ods. 7 Zmluvy, neprijalo dostatočne účinné opatreniaRADA EURÓPSKEJ ÚNIEso zreteľom na Zmluvu o založení Európskeho spoločenstva, najmä na jej článok 104 ods. 8,so zreteľom na odporúčanie Komisie,keďže:(1) Podľa článku 104 Zmluvy sa členské štáty majú vyhnúť nadmerným deficitom verejných financií.(2) Pakt stability a rastu je založený na dosiahnutí cieľa zdravých verejných financií ako prostriedku posilňovania podmienok cenovej stability a silného udržateľného rastu vhodného na vytváranie zamestnanosti. Pakt stability a rastu zahŕňa nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom deficite[9], ktorý bol prijatý s cieľom ďalej nabádať na nápravu nadmerných deficitov verejných financií.(3) Rezolúciou Európskej rady o Pakte stability a rastu zo 17. júna 1997 v Amsterdame[10] sa slávnostne vyzývajú všetky strany, menovite členské štáty, Rada a Komisia, aby striktne a včas plnili Zmluvu a Pakt stability a rastu.(4) Rozhodnutím Rady 2004/918/ES z 5. júla 2004, Rada v súlade s článkom 104 ods. 6 rozhodla o existencii nadmerného deficitu v Maďarsku[11].(5) V súlade s článkom 104 ods. 7 Zmluvy a článkom 3 ods. 4 nariadenia Rady (ES) č. 1467/97 z 5. júla 2004, Rada prijala odporúčanie[12] určené maďarským orgánom, aby čo najrýchlejšie odstránili nadmerný deficit a aby prijali strednodobé opatrenia, ktorých cieľom je spoľahlivým a udržateľným spôsobom znížiť tento deficit pod 3 % HDP do roku 2008 v súlade s postupom pre zníženie deficitu stanoveným v konvergenčnom programe, ktorý orgány predložili, a ktorý je obsiahnutý v stanovisku Rady z 5. júla 2004[13] Týmto odporúčaním sa stanovil dátum 5. november 2004 za termín, kedy má maďarská vláda prijať účinné kroky týkajúce sa opatrení stanovených na dosiahnutie deficitu 4,1 % HDP pôvodne plánovaného na rok 2005.(6) V súlade s článkom 104 ods. 8 Zmluvy, Rada 18. januára 2005 uznala na základe odporúčania Komisie, že v termíne do 5. novembra 2004 boli prijaté opatrenia na zníženie deficitu verejných financií na roky 2004 a 2005. Avšak dospela k záveru, že na dosiahnutie cieľov neboli dostatočné a nezabránia odchýleniu od plánovaných úprav maďarského konvergenčného programu z mája 2004. Dospela k záveru, že stály záväzok vlády dosiahnuť nápravu nadmerného rozpočtu do roka 2008 je potrebné podchytiť rozhodnými opatreniami na dosiahnutie ďalšej fiškálnej konsolidácie a rozhodnejším pokračovaním v štrukturálnych reformách. Na základe tohto rozhodla Rada, že do 5. novembra 2004 Maďarsko neprijalo na jej odporúčanie z 5. júla 2004 žiadne účinné opatrenia.(7) V súlade s článkom 104 ods. 7 Zmluvy a článkom 3 ods. 4 nariadenia Rady (ES) č. 1467/97 z 8. marca 2005, Rada prijala druhé odporúčanie[14] určené maďarským orgánom, aby čo najrýchlejšie odstránili nadmerný deficit a aby prijali strednodobé opatrenia, ktorých cieľom je spoľahlivým a udržateľným spôsobom znížiť tento deficit pod úroveň 3 % HDP do roku 2008 v súlade s postupom pre zníženie deficitu stanoveným v aktualizovanom konvergenčnom programe, ktorý maďarské orgány predložili, a ktorý je obsiahnutý v stanovisku Rady z 8. marca 2005. Toto odporúčanie okrem iného stanovilo dátum 8. júla 2005 za konečný termín, kedy má maďarská vláda prijať účinné kroky týkajúce sa opatrení stanovených na dosiahnutie deficitu 3,6 % HDP plánovaného na rok 2005[15].(8) Dňa 13. júla 2005 prijala Komisia oznámenie o Maďarsku. Na základe vtedy dostupných informácií vrátane nápravných opatrení v celkovej výške 1,5 % HDP prijatých vládou v marci a v júni s cieľom vyrovnať sklzy a na základe pevného záväzku maďarskej vlády uskutočniť prípadné ďalšie opatrenia, sa v tomto oznámení konštatovalo, že maďarské orgány prijali v termíne do 8. júla 2005 účinné opatrenia, aj keď situácia je i naďalej nestabilná a v budúcnosti budú nutné ďalšie opatrenia.(9) Súčasný vývoj však ukazuje, že opatrenia prijaté maďarskými orgánmi sa teraz ukazujú nedostatočnými:-  Cieľ na rok 2005 vo výške 3,6 % HDP stanovený v odporúčaní Rady (a schválený v stanovisku Rady z marca 2005 k aktualizovanému konvergenčnému programu z decembra 2004) bude značne prekročený a vláda sa v rozpore s predchádzajúcimi záväzkami rozhodla nevykonať nápravu žiadnych sklzov; to potvrdzuje revidované oznámenie maďarských orgánov z 20. septembra 2005 v rámci postupu pri nadmernom deficite, v ktorom je pre rok 2005 uvedený deficit vo výške 6,1 % HDP. Výsledok za rok 2005 bude horší, pokiaľ sa objavia ďalšie sklzy (čo nie je možné vylúčiť najmä na strane výdavkov) a pokiaľ nebudú kompenzované nápravnými opatreniami. Podľa tohto oznámenia zostane pomer dlhu k HDP v roku 2005 pod hranicou 60 % na úrovni 57,1 %. Takmer jedna tretina dlhu je však vyčíslená v cudzej mene, čím je tento podiel citlivejší na zmeny kurzu.-  Cieľová hodnota deficitu pre rok 2006 vo výške 2,9 % HDP zahrnutá v aktualizovanom konvergenčnom programe a odporúčaní Rady z 8. marca 2005 nebola maďarskými orgánmi zohľadnená. Navyše podstatne vyšší nový cieľ vo výške 5,2 % HDP[16] zahrnutý v návrhu rozpočtu na rok 2006 môže byť tiež prekročený, pretože sa očakáva, že plánovaná daňová reforma zníži príjmy z daní o 1,1 % HDP a v súčasnej dobe prijatý návrh rozpočtu na rok 2006 neobsahuje žiadne opatrenia štrukturálneho charakteru na podporu zníženia výdavkov.-  Vykonanie daňových znížení v roku 2006 je najmä v rozpore s odporúčaním Rady, aby bolo načasovanie a vykonanie akýchkoľvek znížení daní podmienené dosiahnutím cieľových hodnôt deficitu zahrnutých v aktualizovanom konvergenčnom programe predloženom v decembri 2004;-  Podstatná odchýlka od postupu nápravy deficitu v roku 2005 a 2006 s cieľom odstrániť nadmerný deficit do roku 2008, ktorý stanovila maďarská vláda a schválila Rada vo svojom odporúčaní z marca 2005, spochybňuje vierohodnosť nápravy a spolu s pomalým postupom zmien v štrukturálnych reformách prehlbuje makroekonomickú nerovnováhu.(10) V súlade s rezolúciou Európskej rady o Pakte stability a rastu však Maďarsko súhlasilo so zverejnením tohto odporúčania Rady z 8. marca 2005,PRIJALA TOTO ROZHODNUTIE:Článok 1Opatrenia prijaté Maďarskom v reakcii na odporúčanie Rady z 8. marca 2005 sa ukázali byť nedostatočnými.Článok 2Toto rozhodnutie je určené Maďarskej republike.V BruseliZa Radupredseda [1] Pozri http://register.consilium.eu.int/pdf/en/05/st07/st07145.en05.pdf[2] Na účely porovnania sú všetky tieto údaje v súlade s rozhodnutím Eurostatu z dňa 23. septembra 2004, ktoré umožňuje prechodnú klasifikáciu penzijných fondov druhého piliera v rámci verejných financií, ktoré majú maďarské orgány k dispozícii, aj keď toto je možné len do predloženia fiškálneho oznámenia v marci 2007. To sa vzťahuje na príspevky do penzijných fondov tak, ako by boli upravené (smerom nahor) v oznámení predloženom v marci 2005: 0,9 % HDP v roku 2004, 1,1 % HDP v roku 2005 a 1,2 % HDP v rokoch 2006 – 2008. Tieto údaje boli upravené smerom nahor opäť v oznámení zo septembra 2005 (pozri poznámku pod čiarou 7).[3] V tom čase útvary Komisie očakávali, že deficit v roku 2005 dosiahne 4,1 % HDP.[4] Oznámenie Komisie Rade - Opatrenia prijaté Maďarskom ako reakcia na odporúčanie Rady z 8. marca 2005 v súlade s článkom 104 ods. 7 v rámci postupu pri nadmernom deficite (SEK(2005) 951 http://europa.eu.int/comm/economy_finance/about/activities/sgp/edp/com_actkhu_en.pdf.[5] V septembri 2005 maďarský Ústavný súd vyhlásil toto odloženie (a skutočnosť, že zamestnanci verejného sektoru, ktorí ukončili pracovný pomer ku konci roku 2004, nemali nárok na výplatu trinásteho platu) za protiústavné.[6] Daňovú stratu vo výške 0,015 percentuálneho bodu HDP možno prisudzovať nedávnemu rozhodnutiu o všeobecnom znížení DPH, ktoré sa však týka len benzínu a ktoré bude vykonané od 1. januára 2006.[7] V súlade s rozhodnutím orgánov týkajúcim sa prechodnej klasifikácie penzijných fondov druhého piliera uvedených v poznámke pod čiarou č. 2, bola cieľová hodnota 3,6 % HDP na rok 2005 vypočítaná vzhľadom na príspevok do penzijných fondov vo výške 1,1 % HDP, ako bolo oznámené v marci 2005, kým odporúčaný postup znižovania deficitu vrátane pôvodnej cieľovej hodnoty 4,7 % HDP zahrnutej v aktualizovanom konvergenčnom programe z decembra roku 2004, ešte príspevok do penzijných fondov neobsahoval. Na účely porovnania nedávno ohláseného deficitu s pôvodnou cieľovou hodnotou uvedenou v aktualizovanom konvergenčnom programe, musí byť vyšší príspevok do penzijných fondov vo výške 1,3 % HDP ohlásený v septembri odstránený, a v dôsledku toho dosiahne deficit úroveň 7,4 % HDP.[8] Toto zahŕňa príspevok do druhého piliera penzijného systému (vo výške 1,1 % HDP podľa oznámenia z marca 2005), zatiaľ čo pôvodný cieľ stanovený v aktualizovanom konvergenčnom programe z decembra 2004 vo výške 4,7 % HDP tento príspevok ešte neobsahoval.[9] Ú. v. ES L 209, 2.8.1997, s. 6. Nariadenie naposledy zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5).[10] Ú. v. ES C 236, 2.8.1997, s. 1.[11] http://ue.eu.int/ueDocs/cms_Data/docs/pressData/en/ecofin/81342.pdf#page=8 (Ú. V. EÚ L 389/27 z 30. decembra 2004, s. 27).[12] http://register.consilium.eu.int/pdf/en/04/st11/st11218.en04.pdf#page=2.[13] http://register.consilium.eu.int/pdf/en/04/st11/st11218.en04.pdf#page=2.[14] http://europa.eu.int/comm/economy_finance/about/activities/sgp/edp/com_ass_hu_22_dec_en.pdf[15] Rozdiel oproti predchádzajúcemu cieľu vo výške 3,8 % HDP je daný zvýšením príspevkov do druhého piliera penzijného systému o 0,2 percentuálneho bodu HDP uvedenom vo fiškálnom oznámení z marca 2005.[16] Toto zahŕňa štandardné vykázanie nákupu vojenských lietadiel, čím sa nová cieľová hodnota deficitu vo výške 4,7 % HDP v roku 2006 zvýši o 0,5 %.


               EURÓPSKA KOMISIA
            V Bruseli22. 5. 2017
            COM(2017) 530 final
            Odporúčanie
            ROZHODNUTIE RADY,
            ktorým sa zrušuje rozhodnutie 2010/288/EÚ o existencii nadmerného deficitu v Portugalsku

               Odporúčanie

               ROZHODNUTIE RADY,

               ktorým sa zrušuje rozhodnutie 2010/288/EÚ o existencii nadmerného deficitu v Portugalsku

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 126 ods. 12,

               so zreteľom na odporúčanie Komisie,

               keďže:

               (1)Rada na základe odporúčania Komisie rozhodla 2. decembra 2009 rozhodnutím 2010/288/EÚ
                  1
                podľa článku 126 ods. 6 zmluvy, že v Portugalsku existuje nadmerný deficit. Rada poukázala na to, že deficit verejných financií plánovaný na rok 2009 predstavoval 5,9 % HDP, čím prekročil referenčnú hodnotu 3 % HDP stanovenú v zmluve. Hrubý verejný dlh (ktorý je od roku 2005 nad referenčnou hodnotou 60 % HDP stanovenou v zmluve) mal podľa plánov v roku 2009 dosiahnuť úroveň 74,5 % HDP.

               (2)V súlade s článkom 126 ods. 7 zmluvy a článkom 3 ods. 4 nariadenia (ES) č. 1467/97
                  2
                Rada na základe odporúčania Komisie v ten istý deň adresovala Portugalsku odporúčanie, aby najneskôr do roku 2013 odstránilo nadmerný deficit. Rada zároveň stanovila lehotu na prijatie účinných opatrení do 2. júna 2010.

               (3)Rada poskytla Portugalsku finančnú pomoc v nadväznosti na žiadosť portugalských orgánov o finančnú pomoc od Únie, členských štátov, ktorých menou je euro, a od Medzinárodného menového fondu (MMF). Memorandum o porozumení týkajúce sa podmienenosti osobitnej hospodárskej politiky medzi Komisiou a portugalskými orgánmi bolo podpísané 17. mája 2011
                  3
               . Rada následne na základe článku 126 ods. 7 zmluvy adresovala Portugalsku dve nové odporúčania 9. októbra 2012 a 21. júna 2013, ktorými sa predĺžila lehota na nápravu nadmerného deficitu do roku 2014, resp. do roku 2015. Rada v obidvoch prípadoch dospela k názoru, že Portugalsko prijalo účinné opatrenia, avšak vyskytli sa neočakávané nepriaznivé hospodárske udalosti so zásadnými nepriaznivými následkami pre verejné financie. V súlade s článkom 10 ods. 2 písm. a) nariadenia (EÚ) č. 472/2013
                  4
                bolo Portugalsko oslobodené od osobitného podávania správ v rámci postupu pri nadmernom deficite a podávalo správy v rámci svojho programu makroekonomických úprav
                  5
               .

               (4)V súlade s článkom 126 ods. 8 zmluvy Rada 12. júla 2016 rozhodla, že Portugalsko neprijalo účinné opatrenia v reakcii na odporúčanie Rady z 21. júna 2013. Rada 8. augusta 2016 v súlade s článkom 126 ods. 9 zmluvy prijala rozhodnutie upozorniť Portugalsko, aby prijalo opatrenia na zníženie deficitu považované za nevyhnutné na odstránenie nadmerného deficitu, čím na túto nápravu stanovila novú lehotu do roku 2016. Rada zároveň stanovila lehotu na prijatie účinných opatrení do 15. októbra 2016.

               (5)Komisia 16. novembra 2016 dospela k záveru, že Portugalsko prijalo účinné opatrenia v súlade s rozhodnutím Rady z 8. augusta 2016 podľa článku 126 ods. 9 zmluvy.

               (6)V súlade s článkom 4 Protokolu o postupe pri nadmernom deficite, ktorý tvorí prílohu k zmluvám, Komisia poskytuje údaje na účely uplatňovania tohto postupu. Ako súčasť uplatňovania uvedeného protokolu majú členské štáty oznamovať údaje o deficite verejných financií a verejnom dlhu, ako aj o iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 3 nariadenia (ES) č. 479/2009
                  6
               .

               (7)Rada by mala na základe oznámených údajov prijať rozhodnutie o zrušení rozhodnutia o existencii nadmerného deficitu. Okrem toho by sa rozhodnutie o existencii nadmerného deficitu malo zrušiť len vtedy, keď Komisia vo svojich prognózach uvádza, že deficit v prognózovanom období neprekročí referenčnú úroveň 3 % HDP stanovenú v zmluve
                  7
               .

               (8)Na základe údajov, ktoré poskytla Komisia (Eurostat) v súlade s článkom 14 nariadenia (ES) č. 479/2009 v nadväznosti na oznámenie Portugalska z apríla 2017 a na základe programu stability na rok 2017 a prognózy Komisie z jari 2017 možno prijať tieto závery:

               –Deficit verejných financií v roku 2015 dosiahol 4,4 % HDP (3,1 % HDP bez jednorazových opatrení) a následne v roku 2016 klesol na 2,0 % HDP (2,3 % HDP bez jednorazových opatrení). Oproti rozpočtovým cieľom na rok 2016 bolo znižovanie deficitu v roku 2016 predovšetkým dôsledkom obmedzovania bežných výdavkov (–0,9 % HDP), a to najmä medzispotreby, a nedostatočnej realizácie kapitálových výdavkov (–0,5 % HDP), ktorou sa viac než vykompenzovali výpadky príjmov (1,1 % HDP) v oblasti daňových i nedaňových príjmov.

               –Podľa programu stability na roky 2017 – 2021, ktorý predložila portugalská vláda 28. apríla 2017, by mal deficit verejných financií v roku 2017 klesnúť na 1,5 % HDP a v roku 2018 na 1,0 % HDP. Podľa prognózy Komisie z jari 2017 by mal deficit v roku 2017 dosiahnuť úroveň 1,8 % HDP a v roku 2018 úroveň 1,9 % HDP, a v prognózovanom období by teda mal zotrvať pod referenčnou hodnotou 3 % HDP. Uvedené prognózy neobsahujú potenciálny vplyv opatrení na podporu bánk, ktoré by zvýšili deficit
                  8
                a ktoré by nemali ohrozovať trvalé zníženie deficitu.

               –Štrukturálne saldo, t. j. saldo verejných financií upravené podľa hospodárskeho cyklu a očistené od jednorazových a iných dočasných opatrení, sa v roku 2016 zlepšilo o 0,3 % HDP.

               –Pomer hrubého verejného dlhu k HDP narástol v roku 2016 na 130,4 % (oproti 129,2 % v roku 2015) v dôsledku zosúladenia dlhu a deficitu, na základe ktorého došlo k zvýšeniu dlhu. V prognóze Komisie z jari 2017 sa predpokladá, že v dôsledku primárnych prebytkov pomer dlhu klesne na 128,5 % v roku 2017 a na 126,2 % v roku 2018.

               (9)V súlade s článkom 126 ods. 12 zmluvy sa má rozhodnutie Rady o existencii nadmerného deficitu zrušiť, ak sa podľa názoru Rady v príslušnom členskom štáte nadmerný deficit napravil.

               (10)Podľa názoru Rady bol nadmerný deficit v Portugalsku napravený, a rozhodnutie 2010/288/EÚ by sa preto malo zrušiť.

               (11)Portugalsko od roku 2017, ktorý je rokom nasledujúcim po náprave nadmerného deficitu, podlieha preventívnej časti Paktu stability a rastu a malo by primeraným tempom postupovať smerom k svojmu strednodobému rozpočtovému cieľu, a to vrátane dodržiavania referenčnej hodnoty pre výdavky a dodržiavania dlhového kritéria v súlade s článkom 2 ods. 1a nariadenia (ES) č. 1467/97,

               PRIJALA TOTO ROZHODNUTIE:

               Článok 1

               Z celkového posúdenia vyplýva, že situácia nadmerného deficitu v Portugalsku sa napravila.

               Článok 2

               Rozhodnutie 2010/288/EÚ sa týmto zrušuje.

               Článok 3

               Toto rozhodnutie je určené Portugalskej republike.

               V Bruseli

                     Za Radu

                     predseda

                     (1)
                  Rozhodnutie Rady 2010/288/EÚ z 2. decembra 2009 o existencii nadmerného deficitu v Portugalsku (Ú. v. EÚ L 125, 21.5.2010, s. 44).

                     (2)
                  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

                     (3)
                  Vykonávacie rozhodnutie Rady 2011/344/EÚ zo 17. mája 2011 o poskytnutí finančnej pomoci Únie Portugalsku (Ú. v. EÚ L 159, 17.6.2011, s. 88).

                     (4)
                  Nariadenie Európskeho parlamentu a Rady (EÚ) č. 473/2013 z 21. mája 2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne (Ú. v. EÚ L 140, 27.5.2013, s. 11).

                     (5)
                  Všetky dokumenty týkajúce sa postupu pri nadmernom deficite sa nachádzajú na adrese:

                     https://ec.europa.eu/info/business-economy-euro/economic-and-fiscal-policy-coordination/eu-economic-governance-monitoring-prevention-correction/stability-and-growth-pact/corrective-arm-excessive-deficit-procedure/excessive-deficit-procedures-overview_en

                     (6)
                  Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva (Ú. v. EÚ L 145, 10.6.2009, s. 1).

                     (7)
                  V súlade so „Špecifikáciami implementácie Paktu stability a rastu a usmerneniami k forme a obsahu programov stability a konvergenčných programov“, ktoré Hospodársky a finančný výbor prijal 5. júla 2016 a ktoré sú k dispozícii na adrese:

                     http://ec.europa.eu/economy_finance/economic_governance/sgp/legal_texts/index_en.htm

                  .

                     (8)
                  Rozhodnutie Komisie z 10. marca 2017 – SA.47178 – Portugalsko – Rekapitalizácia spoločnosti Caixa Geral de Depósitos, S.A.,

                     http://europa.eu/rapid/press-release_IP-17-556_en.htm